  Анжелика Тихонова корреспондент 27-тӥ южтолэзе интыысь дыръя 20 час 30 минутэ Ижкарын «Час Земли» калыккуспо акция ортчоз. Со улсын Удмуртилэн шоркарысьтыз пусйымон юртъёсты югдытӥсь тылъёсты одӥг часлы кысозы. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Пеймытэ выёзы Удмуртилэн тӧроезлэн резиденциез, кивалтэтлэн юртэз, Михаил Архангеллэн черкез, Михаил Калашников нимо музей но муниципал службаос интыяськем юртъёс. Озьы ик Шор площадьысь, «Пыраклы Россиен» монумент, Пыӵал тӥрлык лэсьтӥсьёслы синпелет, Андрей Дерябинлы синпелет дорысь, Ижкар администраци котырысь, Металлургъёслэн скверазы, «Парк желаний» но «Татьяналэн» скверъёсысь тылъёсты кысылозы. Акцие вань мылкыд карисьёс пыриськыны быгато. Со понна верам дыре тылъёсты но электротӥрлыкъёсты кысоно. Озьы ик музъеммылэн азьланез понна сюлмаськемдэс возьматоно. Со сяна, тылъёсты мерлыко вотэсъёсын постъёсын но сторисъёсын «кысыны» луоз. Со понна «Час Земли» ужрадлы тупась видео поттоно. Нялтас вераса, тросэз семьяос та акци дыръя сюсьтылъёсын пукыса яке нылпиосын ӝӧквыл шудонъёсын шудыса дырзэс ортчытыны ярато. Ватсалом, ужрадэз Кыр инкуазья дунневыл фонд радъя. Солэн ужпумез – климат воштӥськонлы саклыкез ӝутон но инкуазь узырлыкез сюлмаськыса уже кутоно шуыса возьматон.  Тодэ вайытом, «Час Земли» акци улсын Удмуртиын улӥсьёслы экологияя триатлонэ пыриськыны ӵекто.  Тегъёс: Мерлык Ижкар Экология Удмуртия инкуазь  